recursal/SuperWikiNEXT-32B huggingface dataset:
**Trude Brosvik** (fødd 30. oktober 1961) er ein norsk KrF-politikar frå Gulen. Ho var ordførar i Gulen kommune frå 1999 til og med 2011, og var den fyrste kvinnelege ordføraren i kommunen. Brosvik er KrF sin fyrstekandidat frå Sogn og Fjordane, er leiar for Sogn og Fjordane KrF og er medlem i KrF sitt sentralstyre. I tillegg er ho styreleiar i Sparebanken Sogn og Fjordane og leiar for distriktsprogramrådet for NRK Sogn og Fjordane.

Karriere
--------

Brosvik jobba som kyrkjeverje før ho vart ordførar. Ho var medlem av Gulen kommunestyre frå 1987 til 1995. Deretter var ho medlem av Sogn og Fjordane fylkesting frå 1995 til 1999. I 1999 etterfølgde ho Ola Byrknes som ordførar i Gulen kommune, og vart medlem av sentralstyret i KrF same året. I 2006 vart ho også fylkesleiar i Sogn og Fjordane KrF. Brosvik er no tilbake i stillinga som kyrkjeverje i Gulen.

Trude Brosvik helser på Kjell Magne Bondevik under opninga av Tusenårsstaden i 2005. Foto: Nina Aldin Thune

Brosvik har vore aktiv i debattar og mediabruk i ei tid då KrF har hatt motgang. Ho har til dømes markert seg ved å understreka KrF sitt nei til EU. Ei av dei viktigaste politiske sakene for Brosvik, er å kjempa for trygg oppvekst og god skule for borna.

Kjelder
-------

* *Denne artikkelen bygger på «Trude Brosvik» frå Wikipedia på bokmål, den 1. november 2010.*



* TV2 Nyhetene om Trude Brosvik.
* Allkunne om Trude Brosvik.

Bakgrunnsstoff
--------------

* Trude Brosvik sin blogg.
* Profil på Gulen Kommune si nettside. Arkivert 2011-09-19 ved Wayback Machine.
* NRK Sogn og Fjordane: Trude Brosvik på topp.
*For andre tydingar, sjå Krone eller Mynt eller krone*
**Krone** er ein mynt som vert bruka i fleire land::

* Danmark – danske kroner
* Estland – estisk kroon
* Island – islandsk króna
* Noreg – norsk krone
* Sverige – svensk krona
* Tsjekkia – tsjekkisk koruna

Valutaen er elles kjend frå nær fortid i desse landa:

* Koruna i Tsjekkoslovakia
* Krone i Austerrike-Ungarn
* Koruna i Slovakia til landet gjekk over til euro 1. januar 2009.
* Crown, britisk mynt

Krone som historisk mynt
------------------------

Opphavleg vart *krone* namn på ein mynt med bilete av ei krone. Nemninga «couronne d'or» vart brukt om ein fransk gullmynt som vart utgitt frå 1340. Den engelske «crown» vart utgitt som gullmynt frå 1526.

Nemninga Krone (Crone) har òg vore brukt om myntar i Danmark-Noreg. 
Ved forordning 5. april 1618 prega Kristian IV mynten «Corona Danica» med verdi lik 1 1/2 riksdalar. Denne mynten vart sidan kalla *dobbeltkrone*, sidan det særleg var halv-kroner som vart umynta og brukt i omsetninga; nemninga krone gjekk snart over på halvkronemynten. Mynten vart sist utmynta i 1771 til 22-årsdagen til Kristian VII. Mynten hadde da ein verdi på 4 mark eller 64 skilling.

Referansar
----------

1. ↑  Krone i SNL
2. ↑  Kristian 4. dobbeltkrone
3. ↑  Krone i Historisk leksikon
4. ↑  *Mynthistorie*, arkivert frå originalen 9. oktober 2002, henta 9. oktober 2002
**Southland** (maori *Murihiku*) er namnet på den sørlegaste regionen på New Zealand, og også namnet på eit distrikt i denne regionen. Regionen ligg lengst sør på Sørøya, og omfattar også den tredje største øya på New Zealand, Stewart Island/Rakiura, som ligg sør for Sørøya.

Historie
--------

Southland Province (ein mindre del av den noverande regionen som låg kring Invercargill) var opphavleg ein del av provinsen Otago, men området danna sin eigen provins frå 1861 til 1870. Han gjekk då saman med Otago Province att på grunn av økonomiske vanskar, inntil provinsstyret opphøyrde i 1876.

Demografi og administrasjon
---------------------------

Kartet viser folketettleiken i Southland ved folketeljinga i 2006. Klikk på kartet for å sjå teiknforklåringa.
### Busetnader

Dei to største og viktigaste bymessige områda i Southland er byen Invercargill og den mindre byen Gore. Southland dekkjer eit område på 28 681 m². I følgje eit estimat i juni 2008 var folketalet 93 800, noko som gjer regionen til eit av dei mest sparsamt busette områda på New Zealand. Det store vestlege området i regionen, Fiordland, er nesten utan permanent menneskeleg busetnad.

### Styresett

* Southland Regional Council (Environment Southland) representerer regionalstyresmaktene og har sete i Invercargill.

Tre distrikt (Territorial Local Authorities) ligg innanfor Southland: 

* Invercargill City Council administrerer sjølve byen Invercargill, og mindre tilstøytande landdistrikt.
* Southland District består av det meste av regionen, inkludert heile øya Stewart Island/Rakiura, og setet for distriktsstyret ligg i Invercargill.
* Gore District Council administrerer byen med same namn og landdistrikta omkring.

Nasjonalparkar og turisme
-------------------------

Nasjonalparken Fiordland National Park, som har ei flatevidd på 7 860 km², ligg i Southland. Southland omfattar òg Stewart Island/Rakiura, der mykje av landområdet er verna som Rakiura National Park. 

Turisme er ein viktig faktor i økonomien til Southland. I 2003 la tilreisande att 368 millionar NZ$, av dette 92 millionar NZ$ i Fiordland.

Sjå òg
------

* Fiordland
* Stewart Island/Rakiura

Referansar
----------

1. ↑  Milford Sound Transport - Issues and Options Arkivert 2007-09-27 ved Wayback Machine. (GHD Ltd for Venture Southland, 2005)

* *Denne artikkelen bygger på «Southland Region» frå Wikipedia på engelsk, den 18. november 2008.*

Bakgrunnsstoff
--------------

* Southland regional council si heimeside Arkivert 2007-10-10 ved Wayback Machine.
* Southland district council si heimeside

| * v
* d
* e
Regionar på New Zealand |
| --- |
| Nordøya | Northland  · Auckland¹  · Waikato  · Bay of Plenty  · Gisborne¹  · Hawke's Bay  · Taranaki  · Manawatu-Wanganui  · Wellington |  |
| Sørøya | Tasman¹  · Marlborough¹  · Nelson¹  · West Coast  · Canterbury  · Otago  · Southland |
| ¹ Sameint styresmakt |


|  |  |
| --- | --- |
| Autoritetsdata | 
* WorldCat
* VIAF
* LCCN
* GeoNames
* MusicBrainz (area)

 |
Ekhinádes
**Ekhinádes** (gresk Εχινάδες) er ei øygruppe som høyrer til Dei joniske øyane, utanfor kysten av Etoloakarnanía i Hellas. Administrativt høyrer øygruppa dels til kommunen og periferieininga Itháki, dels til kommunen Sámi i periferieininga Kefaloniá.

I den nordlege delen av gruppa finn vi mellom anna øyane Drakonéra, Prováti, Pondikós og Petalás, medan Oxía er størst av dei sørlege. Mange av øyane i øygruppa er privateigde.

Fleire tidlegare øyar i øygruppa har vorte ein del av fastlandet på grunn av avleira slam frå elva Akhelóos. Den antikke geografen Herodotus skreiv at halvparten av øyane allereie hadde vorte ein del av fastlandet på hans tid, og Thukydides forventa at det same ville skje med resten etter kvart, sidan dei låg så nær kvarandre. Dette skjedde derimot aldri på grunn av at sjøen vert djupare nær desse øyane. 

Ekhinádes vert nemnd av Homer, som i Iliaden fortel at Meges, son av Fyleus leia 40 skip til Troja frå Dulikhiom og dei heilage øyane *Echinae*, som låg ovanfor Elis (Ilía). I Odysseen vert Dulikhiom (som kan vere ei av øyane i Ekhinádes) nemnd i lag med Same (Kefaloniá), Zákynthos og Itháki. I nyare tid meiner derimot forskarar at øya Tafos er den same som Meganísi aust for Levkáda, som er ganske langt nordvest for Ekhinádes.

Kjelder
-------

* *Denne artikkelen bygger på «Ekhinades» frå Wikipedia på engelsk, den 1. august 2007.*
	+ *Wikipedia på engelsk oppgav desse kjeldene:* 
		- William Smith, *Dictionary of Greek and Roman Geography* (1857).
		- Richard Talbert, *Barrington Atlas of the Greek and Roman World*, (ISBN 0-691-03169-X), p. 54.

Fotnotar

1. ↑  Hom. *Il.* ii. 625.)

|  |  |
| --- | --- |
| Autoritetsdata | 
* VIAF
* BNF
* BNF (data)
* GeoNames

 |
|  |  |
| --- | --- |
| Oh God!
We praise and glorify you
For your grace upon Cush,
The land of great warriors
And origin of world's civilization.

Første verset av nasjonalsongen.  |  |

«**South Sudan Oyee!**» er nasjonalsongen til Sør-Sudan. Han blei teken i bruk då landet fekk sjølvstende 9. juli 2011. «Oyee» tilsvarer 'hurra'.

Tekst
-----

Songteksten blei skriven først ved hjelp av 49 diktarar og ein komité leidd av Joseph Abuk. Ulike diktdelar blei brukte til den ferdige teksten, som skulle oppfylla visse krav sette av Den sørsudanske frigjeringsrørsla. Nasjonalsongen skulle nemna landet si historie, folket, geografi og den lange fridomskampen. Arbeidet med songen tok til før sørsudanarane hadde røysta over om dei skulle krevja sjølvstende.

Melodi
------

Fleire musikarar fekk sjansen til å laga melodi til nasjonalsongen gjennom ein open konkurranse. Studentar og lærarar ved Juba University vann med sitt bidrag.

Bakgrunnsstoff
--------------

* A national anthem for South Sudan. Lydreportasje frå *BBC News*.
* A song for south Sudan: Writing a new national anthem. *BBC News*, 12 January 2011

Kjelder
-------

* Waakhe Simon, Referendum Preparations: S.Sudan Anthem on the Way Arkivert 2016-03-03 ved Wayback Machine. *Gurtong*, 16 September 2010
* A song for south Sudan: Writing a new national anthem. *BBC News*, 12 January 2011
| Southam  |
| --- |
| Market Hill i SouthamMarket Hill i Southam Market Hill i Southam |
| Plassering |
| 

Southam is located in

 |
| Styresmakter |
| Land |  Storbritannia |
| Konstituerande land |  England |
| Grevskap | Warwickshire |
| Distrikt | Stratford-on-Avon |
| Geografi |
| Innbyggjarar  - By (2001) | 6 509 |
| Koordinatar |  52°15′″N 1°23′″W﻿Koordinatar: 52°15′″N 1°23′″W﻿ |
| Diverse annan informasjon |
| Postnummer | CV47 |
| Telefon-retningsnummer | 0 1926 |
| 
 Commons har multimedium som gjeld: **Southam**
 |

**Southam** er ein liten by i Warwickshire i England. Han ligg ved elva Stowe, som har utspringet sitt ved Napton-on-the-Hill, og renn forbi Southam før ho munnar ut i Itchen og så vidare inn i Leam.

Ein steintype som er vanleg i området er eigna til sementproduksjon, og det er eit stort steinbrot omkring halvannan kilometer nord for byen. For å frakte råvarer derfrå vart det lagt ei sidegrien frå Grand Union-kanalen inn til Southam. Mot slutten av 1990-åra vart sementfabrikken flytta til Rugby, men steinbrotet er enno i drift.

Historie
--------

Byen vart grunnlagt i angelsaksisk tid, og er nemnt i *Domesday Book* (1086).

Rett før borgarkrigen braut ut reiste Karl I gjennom byen. Innbyggjarane ynskte han ikkje velkommen, og nekta å ringe med kyrkjeklokkene. I 1642 budde kongen i Southam før slaget ved Edgehill. I 1645 var leiaren til den andre sida i byen, då Oliver Cromwell heldt til der saman med 7000 soldatar.

Kjelder
-------

* *Denne artikkelen bygger på «Southam» frå Wikipedia på bokmål, den 18. juli 2011.*


|  |  |
| --- | --- |
| Autoritetsdata | 
* GeoNames

 |
Sulmona
**Sulmona** er ein by og ein kommune i Provinsen L'Aquila i regionen Abruzzo i Italia. Kommunen har knapt 25 000 ibuarar og eit areal på 70,3 km². Byen ligg i ein breid dal der elva Gizio renn i hop med fleire mindre elvar. I før-romersk tid var byen ein av dei viktigaste i landområdet til folkegruppa pelignerane. I romersk tid vart byen omtala som Sulmo og er sidan den gong kjend som fødestaden for diktaren Ovid. Til hans heider er reist ein statue på plassen Piazza XX Settembre som ligg på hovudgata Corso Ovido, oppkalla etter nettopp Ovid.

I dag er Sulmona kjend som hovudstaden for produksjonen av konfetti i Italia.

### Klima

Sulmona har eit typisk innlandsklima med varme somrar og kalde vintrar, med stor skilnad på dag- og nattemperaturar. Klimaet er turt med omkring 600 mm årleg nedbør.

Kjelder
-------

* *Denne artikkelen bygger på «Sulmona» frå Wikipedia på dansk, den 4. april 2014.*


|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* BNF
* BNF (data)
* NKC
* GeoNames
* MusicBrainz (area)

 |
**Rafik Saïfi** (fødd 7. februar 1986 i Alger) er ein algerisk fotballspelar som i 2009/10-sesongen spela for Istres i fransk andre divisjon, på lån frå Al-Khor i Qatar, og for det algeriske landslaget.

Saïfi var med på å vinna den algeriske ligaen i 1999 med MC Alger. Han drog til Frankrike og Troyes i Ligue 1 same året og var der i fem sesongar, også 2003/04-sesongen då laget spelte i andre divisjon. I 2004 gjekk han til Istres som var nyopprykte til Ligue 1. Då Istres rykte rett ned igjen, gjekk Saïfi til den nyopprykte klubben Ajaccio. Dei rykte òg rett ned igjen. Saïfi var dermed med på å rykkja ned frå den franske toppdivisjonen tre gonger på fire sesongar. Etter Ajaccio drog han til endå ein nyopprykt klubb, Lorient. Klubben vart verande i Ligue 1, og Saïfi vart verande i klubben, fram til 2009, då han drog til klubben Al-Khor i Qatar. I februar 2010 vart han lånt ut til Istres i Ligue 2 i Frankrike for resten av 2009/10-sesongen.

Saïfi debuterte for Algerie sitt A-landslag 5. juni 1998 i ein vennskapskamp mot Bulgaria. Han skåra det første landslagsmålet sitt 28. februar 1999 mot Liberia.

| * v
* d
* e
Algerie sitt landslag – VM i fotball 2010 |
| --- |
| 
* 1 Gaouaoui
* 2 Bougherra
* 3 Belhadj
* 4 Yahia
* 5 Halliche
* 6 Mansouri
* 7 Boudebouz
* 8 Lacen
* 9 Ghezzal
* 10 Saïfi
* 11 Djebbour
* 12 Bellaïd
* 13 Matmour
* 14 Laïfaoui
* 15 Ziani
* 16 Chaouchi
* 17 Guedioura
* 18 Medjani
* 19 Yebda
* 20 Mesbah
* 21 Kadir
* 22 Abdoun
* 23 M'Bolhi
* Landslagstrenar: Saâdane

 | Flagget til Algerie |
|  |
***Krönungsmesse*** (tysk for **Kroningsmesse**) (Messe nr. 15 i C-dur, KV 317; stundom messe nr. 16), komponert i 1779, er ein av dei mest populære messene til Wolfgang Amadeus Mozart. Som dei fleste av messene til Mozart er det ein *Missa brevis*, eller kort messe (i motsetnad til dei lengre høgmessene kjend som *Missae solemnes*).

Historie
--------

Denne messa vart ferdig den 23. mars 1779 i Salzburg. Mozart hadde akkurat kome attende etter ein 18 månadar lang jobbjakt i Paris og Mannheim, og faren Leopold skaffa han så jobb som hofforganist og komponist i Salzburgkatedralen. Messe var nesten heilt sikkert spelt første gongen på påskesundag 4. april 1779. Verket vart truleg ikkje framført under kroninga av keisaren i Praha i 1790 og 1792. Verket ser ut til å fått namnet sitt i keisarhoffet i Wien tidleg på 1800-talet.

Struktur
--------

1. Kyrie
2. Gloria
3. Credo
4. Sanctus
5. Benedictus
6. Agnus Dei

Verket er instrumentert for solistar og kor, to fiolinar, «Bassi», to oboar, to valthorn, to trompetar, pauke, tre trombonar og orgel

Kjelder
-------

* *Denne artikkelen bygger på «Coronation Mass (Mozart)» frå Wikipedia på engelsk, den 1. mars 2012.*
	+ *Wikipedia på engelsk oppgav desse kjeldene:*
* Heartz (2009) Daniel. New York. *Mozart, Haydn and Early Beethoven: 1781 — 1802* W. W. Norton & Co.

1. ↑  David Black, "Mozart and the Practice of Sacred Music, 1781-91" (PhD diss. Harvard University, 2007), 198-243.

Bakgrunnsstoff
--------------

* 

* *Missa in C KV 317*: partitur og kritisk rapport (tysk) i Neue Mozart-Ausgabe
* 

* Fritt tilgjengelege notar of the Coronation Mass i Choral Public Domain Library (ChoralWiki)
* Download in OGG format (Creative Commons Licence)

|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* BNF
* BNF (data)
* BNE
* BBC Things

 |
**Honoratus Halling** (14. november 1819–9. april 1886), også omtalt som Honoratius, var ein norsk prest, redaktør og indremisjonær og avhaldsmann. Han grunnla Indremisjonen i Kristiania, som i dag heiter Kirkens Bymisjon, og var den første redaktøren av det oppbyggelege bladet For fattig og rik.

Honoratus Halling var fødd i Nord-Odal.

Han var garnisonsprest og seinare sokneprest i Horten, der han var den første ordføraren, og var pådrivar og seinare formann i forstandarskapet for realskulen der, som blei oppretta i 1857.

Ved midten av 1800-talet verka han ved Enerhaugen i Kristiania (no Oslo) der han danna eit kristeleg arbeidarsamfunn som motvekt til den radikale Thrane-rørsla, organiserte ei sparingsordning for arbeidarar som seinare blei til Spareskillingsbanken, og starta bladet *For Fattig og Rik*, som kom ut for første gong i 1848 og nådde opplag på 30 000. Bladet blei seinare organ for Det norske lutherske indremisjonsselskap, og gjekk først inn i 2001, då det blei erstatta av *Agenda 3:16*. 

Halling var gift to gonger, først med Fredrikke Petrine Weiergang som han gifta seg med i 1844 i Mandal. Den andre kona hans var Marie Henriette Bomhoff.

Frå 1864 og fram til 1875 var Honoratus Halling sokneprest i Lom kommune i Gudbrandsdalen. I 1875 vart Halling utnemnd til sokneprest for Østre Aker, og familien flytte dit. Saman med kona Marie stifta han Østre Akers Børnehjem i 1882. Han døydde i 1886 på Ljan i Kristiania. 

Fleire gater er kalla opp etter han, mellom anna Prestegaten og Hallingsgate i Horten og Prost Hallings vei på Bryn i Oslo.

Sjå òg
------

* Julius Bruun
* Lars Oftedal
* Gjendine Slålien

Kjelder
-------


* Trygve Wyller: «STAT OG OMSORG - AUTENSITET OG KALL» (PDF) - Noen momenter til en kritisk belysning av diakoni i det moderne samfunnet
* Borre Historielag, Borreminneredaksjonen: «Gatenavn og deres opprinnelse» Arkivert 2007-07-01 ved Wayback Machine.
* Utdjupande artikkel om Halling i NBL, skriven av Åsmund Svendsen.
Åsane kring Durisdeer frå vegen A702
**Southern Uplands** er den sørlegaste og minst folkesette av dei tre store geografiske områda i Skottland. Dei andre er Dei sentrale låglanda og Dei skotske høglanda. Uttrykket vert nytta om både den geografiske regionen og dei forskjellige åsrekkjene i regionen. Southern Uplands ligg sør for ei forkastingslinje som går frå Ballantrae ved kysten av Ayrshire og nordaustover til Dunbar i East Lothian ved kysten av Nordsjøen.

Det høgaste punktet i Southern Uplands er Merrick med ei høgd på 843 meter over havet.

Åsar
----

Det er fleire lokale åsrekkjer i Southern Uplands. Frå aust til vest er desse: 

* Cheviot Hills
* Lammermuir Hills
* Moorfoot Hills
* Tweedsmuir eller Manor Hills
* Culter Hills
* Moffat Hills
* Ettrick Hills
* Lowther Hills
* Carsphairn og Scaur Hills
* Galloway Hills

Kjelder
-------

* *Denne artikkelen bygger på «Southern Uplands» frå Wikipedia på engelsk, den 2. juli 2011.*
	+ *Wikipedia på engelsk oppgav desse kjeldene:*

1. ↑  «Education Scotland - Standard Grade Bitesize Revision - Ask a Teacher - Geography - Physical - Question From PN». BBC. Henta 3. juli 2011.

Koordinatar: 55°25′ N 3°17′ W﻿

|  |  |
| --- | --- |
| Autoritetsdata | 
* Store norske leksikon
* GeoNames
* BBC Things

 |
| Southend-on-Sea  |
| --- |
| Luftfoto av Southend-on-SeaLuftfoto av Southend-on-Sea Luftfoto av Southend-on-Sea |
| Plassering |
| 

Southend-on-Sea is located in

 |
| Styresmakter |
| Land |  Storbritannia |
| Konstituerande land |  England |
| Grevskap | Essex |
| Distrikt | Sameint styresmakt |
| Geografi |
| Flatevidd - By |  41,76 km² |
| Innbyggjarar  - By (2007)   - folketettleik | 164 563   3 940,7 /km² |
| Koordinatar |  51°32′″N 0°42′″E﻿Koordinatar: 51°32′″N 0°42′″E﻿ |
| Diverse annan informasjon |
| **Nettstad:** www.southend.gov.uk |
| 
 Commons har multimedium som gjeld: **Southend-on-Sea**
 |

**Southend-on-Sea** er ein kystby og sameint styresmakt i Essex i England. Han ligg på nordsida av Themsen, omkring 65 km austom London, og grensar mot Rochford i nord og Castle Point i vest.

Namnet kjem av at byen opphavleg var den sørlege enden («south end») av landsbyen Prittlewell.

I viktoriansk tid vart staden, som hadde jernbanesamband med hovudstaden, populært som reisemål for londonarar. Turisme har sidan då vore den viktigaste næringa. Southend Piar er den lengste fornøyelsespiren i verda, 2185 meter lang.

I 1960-åra kom ei nedgangstid for britiske kystbyar, først og fremst på grunn av at mange tok billige charterturar framfor å feriere i heimlandet. Southend måtte finne nye inntektskjelder og det vart oppretta ei rekkje handelsbedrifter. Mykje av det viktorianske preget forsvann i denne tida. Byen har færre underhaldningstilbod enn andre engelske byar av same storleik, noko som truleg skuldast at ein stor del av den yrkesaktive folkesetnaden pendlar til London og difor oppsøkjer kulturelle attraksjonar der i staden.

HM's Revenue and Customs er ein av dei største arbeidsgjevarane i byen. University of Essex har eit kollegium i byen, South East Essex College.

Kjelder
-------

* *Denne artikkelen bygger på «Southend-on-Sea» frå Wikipedia på bokmål, den 9. juli 2011.*

Bakgrunnsstoff
--------------

|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* SUDOC
* NKC
* GeoNames
* MusicBrainz (area)

 |
Eit **metrisk rom** i matematikk er ei mengd der det er definert ein metrikk eller eit avstandsmål mellom to vilkårlege element i mengda.

Eit metrisk rom har ein struktur berre bygd opp omkring avstanden mellom to objekt, og definisjonen gjer det mogleg å studere matematiske samanhengar basert på dei formelle eigenskapane til avstandsmålet. Eit matematisk resultat der beviset byggjer eine og åleine på dei generelle eigenskapane til ein metrikk, vil vere gyldig i alle metriske rom.

Formell definisjon
------------------

Eit metrisk rom {\displaystyle (V,d)} er ei mengd {\displaystyle V} der det er definert ein metrikk d, det vil seie ein funksjon som for to element i mengda returnerer eit ikkje-negativ reelt tal: 

{\displaystyle d:V\times V\to \mathbb {R} ^{+}}
Funksjonen må oppfylle følgjande aksiom. For alle {\displaystyle x,y,z\in V}, har me

* (ikkje-negativitet) {\displaystyle d(x,y)\geq 0}
* {\displaystyle d(x,y)=0} viss og berre viss x=y
* (symmetri) {\displaystyle d(x,y)=d(y,x)}
* (trekantulikskapen) {\displaystyle d(x,y)\leq d(x,z)+d(z,y)}

Komplette metriske rom
----------------------

Eit metrisk rom {\displaystyle (V,d)} blir sagt å vere *komplett* dersom ei kvar Cauchyfølgje konvergerer til eit element som òg ligg i {\displaystyle V}.

Mengda av reelle tal {\mathbb {R}} under metrikken {\displaystyle d(x,y)=|x-y|} er eit komplett metrisk rom. Det er derimot ikkje mengda av rasjonale tal {\mathbb {Q}} med same metrikk. I {\mathbb {Q}} er det mogleg å konstruere Cauchyfølgjer som konvergerer mot eit grense som sjølv ikkje er eit rasjonalt tal.

\epsilon -omegn
---------------

Ein  \epsilon -omegn til eit element a i eit metrisk rom {\displaystyle (V,d)} er definert som ei mengd

{\displaystyle \{x\in V|\ d(x,a)<\epsilon \}\,}
Ei punktert \epsilon -omegn er definert tilsvarande ved å ekskludere elementet a:

{\displaystyle \{x\in V|\ 0<d(x,a)<\epsilon \}\,}

Avgrensa mengd i eit metrisk rom
--------------------------------

Ei undermengd {\displaystyle S} i eit metrisk rom {\displaystyle (V,d)} er avgrensa dersom det eksisterer eit objekt {\displaystyle x\in S} og ein positiv konstant M slik at for alle {\displaystyle y\in S}

{\displaystyle d(x,y)<M}

Døme på metriske rom
--------------------

* Mengda av reelle tal **Klarte ikkje å tolke formelen (MathML dersom mogleg (eksperimentell): Ugyldig respons («Math extension cannot connect to Restbase.») fra tjeneren «http://localhost:6011/nn.wikipedia.org/v1/»:): {\mathbb {R}}**
 under metrikken {\displaystyle d(x,y)=|x-y|} er eit metrisk rom. Meir generelt er alle dei euklidske romma {\displaystyle \mathbb {R} ^{n}} metrisk rom.
* Eit kvart normert vektorrom er òg eit metrisk rom definert med metrikken {\displaystyle d(x,y)=\|x-y\|}.

Kjelder
-------

* *Denne artikkelen bygger på «Metrisk rom» frå Wikipedia på bokmål, den 14. januar 2012.*


|  |  |
| --- | --- |
| Autoritetsdata | 
* WorldCat
* Store norske leksikon
* GND
* LCCN
* BNF
* BNF (data)
* NKC
* NDL

 |
**Margery Louise Allingham** (20. mai 1904–30. juni 1966) var ein britisk forfattar som hovudsakleg skreiv krimlitteratur og er mest kjend for romanane sine og noveller om problemløysaren og eventyraren Albert Campion.

Liv
---

### Barndom og skulegang

Margery Allingham blei fødd i Ealing i London i 1904, i ein litteraturinteresserekke familie. Begge foreldra hennar var forfattarar, og ei tante var tidsskriftredaktør. Familien flytta seinare til Layer Breton i Essex, der ho gjekk på skule. Seinare gjekk ho på Perse High School for girls i Cambridge. Ho skreiv forteljingar allereie då. Ho selde si fyrste forteljing då ho var åtte; denne blei trykt i tidsskriftet til tanta hennar.

Ho vende tilbake til London i 1920 for å gå på Regent Street Polytechnic og studera drama og talekunst for å bøta på stamminga si. Det var her ho møtte den komande ektemaken sin, Philip Youngman Carter.

### Tidlege verk

Den fyrste romanen hennar, *Blackkerchief Dick*, kom ut i 1923 og skal ha vore basert på ei historie Allingham høyrde under ein seanse. Allingham sine verk fortsette å innehalda okkulte element. Boka blei ingen suksess, så ho prøvde å skriva fyrst skodespel og sidan ein seriøs roman, men innsåg at temaa ikkje passa til den naturlege lette tonen hennar, og bestemte seg for å skriva kriminalsoger i staden. Den fyrste krimromanen hennar, *The White Cottage Mystery*, var ein føljetong som kom ut i Daily Express 1927.

I 1928 gifta ho seg med Carter, som òg samarbeidde med henne om bøkene; han formgav mellom anna omslag til dei. Dei busette seg ved utkanten av marskområda i Essex.

### Suksess

Gjennombrotet hennar kom i 1929 med *The Crime at Black Dudley*, ein roman som presenterte lesarane for Albert Campion som bifigur. Den amerikanske forleggjaren hennar lykkast i å få henne til å gje han ei større rolle i *De sju visslarna* (1930). Med tre romanar og ein sterk hovudperson i baggasjen starta ho ein suksessrisk serie romanar om Campion, som fortsette langt inn i 1960-talet. Til saman blei det 19 romanar og over 20 noveller om Campion.

Campion er ein mystisk overklassefigur som verkar både på regjeringsnivå og i underverda, saman med tenaren sin, den tidlegare tjuven Magersfontein Lugg. Som rollefigur endrar han seg gjennom serien: Han blir forelska, giftar seg, får barn og blir meir vaksen etter eventyra den fyrste tida.

Seinare bøker blei meir eksperimentelle. I *The Tiger in the Smoke* (1952) blir til dømes Campion ein bifigur (igjen), og fokuset hamner mindre på gåta og meir på seriemordaren Jack Havoc.

Kjelder
-------


* *Denne artikkelen bygger på «Margery Allingham» frå Wikipedia på svensk, den 20. mai 2023.*


|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* ISNI
* BNF
* BNF (data)
* LIBRIS
* SUDOC
* NKC

 |
Meterstokk
**Meterstokk** eller **tommestokk** er ein rett stokk av ei viss lengd som blir brukt for å måla avstand, særleg i samband med bygg- og anleggsarbeid. Ein meterstokk er som regel ein meter lang og delt inn i metriske einingar. Ein tommestokk kan vera ein eller to meter lang og vera inndelt i tommar og eventuelt også centimeter. Andre variantar er *yardstick*, ein målestokk på ein yard (0,9144 meter).

Meterstokkar er ofte laga av tre eller plast. Dei kan vera delte opp i kortare bitar og festa med metall- eller plastikkledd slik at ein kan folda dei saman.

Sjå òg
------

* Linjal
* Vinkelhake
* Vaterpass
* Måleband
* Verktøy

Galleri
-------

* Mann med meterstokk delt inn i 1000 mm og merka med 100 cm.Mann med meterstokk delt inn i 1000 mm og merka med 100 cm.
* Samanleggbar mMterstokk som kan strekkast til 2 meter.Samanleggbar mMterstokk som kan strekkast til 2 meter.
* Meterstokk brukt for å visa storleiken til ein planteMeterstokk brukt for å visa storleiken til ein plante
* Meterstokk brukt for å visa dimensjonane til ein vegg.Meterstokk brukt for å visa dimensjonane til ein vegg.

Kjelder
-------

1. ↑  «meterstokk» i Nynorskordboka.
2. ↑  «tommestokk» i Nynorskordboka.
3. ↑  «yard» i Nynorskordboka.

* *Delar av denne artikkelen bygger på «Meterstokk» frå Wikipedia på engelsk, den 29. mars 2020.*


|  |  |
| --- | --- |
| Autoritetsdata | 
* Store norske leksikon

 |
**Dynamisk trykk** er i væskedynamikk (skriven som *q* eller *Q*, og stundom kalla «snøggleikstrykk») ein storleik definert som:

{\displaystyle q={\tfrac {1}{2}}\,\rho \,v^{2},}
der:

|  |  |
| --- | --- |
| {\displaystyle q\;} | = dynamisk trykk i pascal, |
| {\displaystyle \rho \;} | = væsketettleik i kg/m3 (til dømes lufttettleik), |
| {\displaystyle v\;} | = snøggleik i m/s. |

Fysisk tyding
-------------

Dynamisk trykk er tett knytt til den kinetiske energien til ein væskepartikkel, sidan begge storleikane er proporsjonale til massen til partikkelen (via tettleiken i tilfellet med dynamisk trykk) og kvadratet av snøggleiken. Dynamisk trykk er faktisk eit av ledda i Bernoullilikninga, som i røynda er ei likning for bevaring av energi for ei væske i rørsle. Det dynamiske trykket er like skilnaden mellom stagnasjonstrykket og statiske trykket.

Eit anna viktig aspekt med dynamisk trykk er, som dimensjonsanalysen syner, at det aerodynamiske stresset (til dømes stresset i ein struktur som er påverka av aerodynamiske krefter) eit fly med farten v er proporsjonal til lufttettleiken og kvadratet av v, til dømes proporsjonal med {\displaystyle q}. Derfor kan ein ved å studere variasjonen av {\displaystyle q} under ein flytur, avgjere korleis stresset vil varierer og særleg om det vil nå maksimalt nivå. Punktet for maksimalt aerodynamisk stress vert ofte kalla *max Q* og er ein kritisk parameter i mange område, som under oppskytinga av eit romfartøy.

Vindtrykk
---------

Vindtrykket er det totale trykket som vinden utøver. På ei flate som er vinkelrett på vindretninga, er trykket proporsjonalt med lufttettleiken og kvadrat av et vindsnøggleiken. Vindtrykket er lik summen av overtrykket på losida og undertrykket på lesida. Undertrykket vil variere sterkt med forma på flata.

Sjå òg
------

* Trykk
* Bernouilli-prinsippet

Kjelder
-------

* *Denne artikkelen bygger på «Dynamic pressure» frå Wikipedia på engelsk, den 27. august 2011.*
	+ *Wikipedia på engelsk oppgav desse kjeldene:*
* Clancy, L.J. (1975), *Aerodynamics*, Pitman Publishing Limited, London. ISBN 0-273-01120-0
* Houghton, E.L. and Carpenter, P.W. (1993), *Aerodynamics for Engineering Students*, Butterworth and Heinemann, Oxford UK. ISBN 0-340-54847-9
* Liepmann, Hans Wolfgang; Roshko, Anatol (1993), *Elements of Gas Dynamics*, Courier Dover Publications, ISBN 0486419630

1. 1 2  Clancy, L.J. *Aerodynamics*, Section 3.5
***Metroid Prime 3: Corruption*** er eit action-eventyrspel i førsteperson, utvikla av Retro Studios og utgjeve av Nintendo til Wii. Det er ein del av *Metroid*-serien og det tredje spelet i *Metroid Prime*-serien. Spelet vart utgjeve i Nord-Amerika og Europa i 2007 og i Japan året etter.

Handlinga i *Corruption* går føre seg seks månader etter hendingane i *Metroid Prime 2: Echoes*. Spelet følgjer Samus Aran som konfronterer rompiratar, når dei åtek på flåtestasjonen til Galactic Federation på planeten Norion. Medan dei avverjar åtaket, blir Samus og allierte dusørjegerar infiserte av Phazon av dobbeltgjengaren Dark Samus. Etter å ha mist kontakten med dei andre dusørjegerane, blir Samus send av føderasjonen for å finne ut kva som hende med dei. I løpet av spelet arbeider Samus for å hindre at Phazon spreier seg frå planet til planet, samtidig som ho sakte blir forderva av Phazon sjølv.

Kjelder
-------

1. ↑  «Metroid Prime 3: Corruption». Eurogamer. 30. oktober 2007. Henta 12. januar 2020.

Bakgrunnsstoff
--------------

* Offisiell nettstad
**Margith Johanne Munkebye** (fødd 15. oktober 1911 i Bodø, daud 28. november 2000) var ein norsk politikar for Arbeidarpartiet. Ho var stortingsrepresentant i fire periodar frå 1958.

Munkebyes yrkesbakgrunn var som kontordame og husmor. Ho var formann i Bodø Arbeidarungdomslag (AUF) frå 1930 til 1933 og i Sør-Salten distrikt av AUF frå 1945 til 1947. Frå 1951 til 1955 sat ho i Bodø bystyre.

Ho var Arbeidarpartiets første vararepresentant til Stortinget frå Nordland i perioden 1954–57. I denne perioden møtte ho i lange periodar, blant anna i Kolbjørn Varmanns statsrådstid. Munkebye vart fast representant frå 1958 til 1973. Dei tre første periodane var ho dels medlem av sosialkomiteen, dels av kommunalkomiteen. Den siste perioden sat ho i utanriks- og konstitusjonskomiteen. Denne perioden var ho òg medlem av Lagtinget. Ho var medlem av Europarådet og der i komiteen for flyktning- og folkesetnadsspørsmål frå 1965 til 1973.

Kjelder
-------

* Terje Nordby (red.): *Storting og regjering 1945–1985.* *Biografier*, Kunnskapsforlaget 1985.

---

* *Denne artikkelen bygger på «Margith Johanne Munkebye» frå Wikipedia på bokmål, den 19. desember 2015.*

  


|  |  |
| --- | --- |
| Autoritetsdata | 
* PolSys

 |
Dezhou
Plasseringa av Dezhou (gul) i Shandong
**Dezhou** (kinesisk: 德州; pinyin: *Dézhōu*) er eit byprefektur i den nordvestre delen av provinsen Shandong i Folkerepublikken Kina. Det grensar til provinsen Hebei i nord og nordvest. Byprefekturet har eit areal på 10 356 km² og knapt 5,6 millionar ibuarar i 2010.

Byprefekturet Dezhou omfattar eitt distrikt (区 *qū*), to byfylke (市 *shì*) og åtte fylke (县 *xiàn*).

Største industrigreina i Dezhou er i dag produksjon av utstyr til utnytting av solenergi. To store solenergi-selskap har etablert seg i prefekturet.

### Samferdsle

Den viktige jarnbanelinja Jinghubanen, som strekker seg frå Beijing til Shanghai, via mellom andre Tianjin, Jinan, Nanjing og Suzhou har stoppestad i Dezhou. Også snøggtoget mellom Beijing og Shanghai har stoppestad her. Det same har snøggtoget som trafikkerer mellom Qingdao og Taiyuan.

Kinas riksveg 104 og Kinas riksveg 105, som begge tek til i Beijing, går gjennom Dezhou. Etter Dezhou held riksveg 104 fram til Jinan i Shandong, Xuzhou, Nanjing, Hangzhou, Wenzhou og endar i Fuzhou. Riksveg 105 passerer Jining i Shandong, Shangqiu, Jiujiang, Nanchang og Guangzhou, og endar opp i Zhuhai.

Keisarkanalen flyt gjennom prefekturet.

### Turisme

Dezhous største historiske attraksjon er gravmælet til sultanen Paduka Batara av Sulu, som døydde i Dezhou, på heimveg etter eit besøk hos Yongle-keisaren i 1417. Gravmælet er godt bevart og er oppført på Kinas liste over verneverdige fortidsminne.

Etterkomarar av dei muslimane som fylgde sultanen bur framleis i Dezhou, og er klassifisert som huikinesarar.

Kjelder
-------

* *Denne artikkelen bygger på «Dezhou» frå Wikipedia på engelsk, den 12. oktober 2012.*


|  |  |
| --- | --- |
| Autoritetsdata | 
* Store norske leksikon
* GND
* NKC
* GeoNames
* MusicBrainz (area)

 |
*Mater Dolorosa* av Luis de Morales
**«Stabat matar dolorosa»** ('Stod der mora, fylt av smerte') er ein katolsk hymne frå 1200-talet, skriven på latin i Italia. Teksten, som skildrar lidingane til Maria under krossfestinga av sonen Jesus Kristus, vart tidlegare tilskriven Jacopone da Todi, men i dag blir Bonaventura rekna som den mest sannsynlege forfattaren.

Stabat matar er vorte tonesett av mange komponistar, av dei Joseph Haydn, Antonín Dvořák, Antonio Vivaldi, Gioacchino Rossini, Giovanni Battista Pergolesi, Giuseppe Verdi, Charles Gounod, Krzysztof Penderecki, Francis Poulenc, Karol Szymanowski, Alessandro Scarlatti og Arvo Pärt.

Hymnen er vorte eit fast innslag i den katolske liturgien. Stabat matar blir ofte framført 15. september, som i den katolske kyrkja er ein minnedag for Jomfru Marias smerte (*Beata Maria Virgo Perdolens*), og dessutan på fredag før palmesøndag.

Den mindre kjende «Stabat matar speciosa» uttrykker Jomfru Maria si glede ved Jesu' fødsel.

Bakgrunnsstoff
--------------

|  |  |
| --- | --- |
| Wikisource | Originaltekst av **Stabat Mater** ved Wikisource. |

Kjelder
-------

* *Denne artikkelen bygger på «Stabat Mater» frå Wikipedia på bokmål, den 2. mars 2012.*
Elva Hayle i nærleiken av St Erth med kyrkjetårn i horisonten.
**St Erth** (kornisk *Lannudhno*) er ein landsby og eit civil parish i Cornwall i England.

Historie
--------

St Erth har namn etter st. Erc, ein av dei mange irske helgenane som førte kristendommen til Cornwall i mellomalderen. Han ligg ved ein gammal vadestad over elva Hayle. Det korniske namnet på staden kjem frå st. Uthinoch, som ein veit lite om. Kyrkja i St Erth stammar frå 1400-talet, men det skal ha stått ei eldre kyrkje på St Erth Hill med utsyn over landsbyen. 

St Erth jernabenstasjon ligg 0,75 miles unna landsbyen, i Rose-an-Grouse. Stasjonen ligg på Cornish Main Line frå London Paddington til Penzance. Han er også stasjon på den sceniske ruta St Ives Bay Line.

Landsbyen ligg fire miles (6,5 km) søraust for St Ives og seks miles (10 km) nordaust for Penzance. Parishet grensar til Ludgvan i vest, Hayle i nord og St Hilary i sør.

Den gamle skyssvognvegen gjekk gjennom landsbyen, før det blei bygd ein veg langs kanten av Hayle-estuaret i 1825. Før dette måtte alle som ønskte å dra frå Hayle til St Ives eller Penzance kryssa sandområdet i Hayle-estuaret, eller ta ein betydeleg omveg for å kryssa Hayle-elva ved den gamle St Erth Bridge. The Star Inn, i midten av St Erth, er ein gammal skysstasjon frå 1300- eller 1400-talet som no er verna under Grade II.

I St Erth var det lenge eit stort meieri drive av United Dairies som handsama mykje av mjølka produsert i Penwith.

### Historiske byggverk

Trewinnard Manor er eit herskapshus frå tidleg 1700-tal, bygd på ein annan stad enn mellomalderheimen til familien Hawkins. Trelissick Manor er eit mellomalderhus som blei ombygd i 1688 for jakobitten James Paynter, igjen på 1700-talet og utvida på 1800-talet. Tredrea Manor er eit hus frå 1600-talet som store delar blei gjenoppbygga av rundt 1856. Framsida har fem karnappar i ashlar-stein.

Gammal kross i St Erth
Soknekyrkja er vigd St. Erc (latin *Ercus*), og er truleg frå 1300-talet. Kyrkja blei restaurert i 1874.

Det er seks korniske krossar i soknet. To står i kyrkjegarden og dei andre er i kyrkjebyen (*churchtown*) og ved Battery Mill, Tregenhorne og Trevean.

Kjelder
-------

1. ↑  Place-names in the Standard Written Form (SWF) Arkivert 15 May 2013 ved Wayback Machine. : **List of place-names agreed by the MAGA Signage Panel**. Arkivert 15 May 2013 ved Wayback Machine. Cornish Language Partnership.
2. ↑  Ordnance Survey: Landranger map sheet 203 *Land's End* ISBN 978-0-319-23148-7
3. ↑  Beacham, Peter & Pevsner, Nikolaus (2014). Cornwall. New Haven: Yale University Press. ISBN 978-0-300-12668-6; p. 538
4. ↑  Langdon, A. G. (1896) *Old Cornish Crosses*. Truro: Joseph Pollard

* *Denne artikkelen bygger på «St Erth» frå Wikipedia på engelsk, den 29. desember 2022.*

Bakgrunnsstoff
--------------

 Commons har multimedium som gjeld: **St Erth**

* 

|  |  |
| --- | --- |
| Autoritetsdata | 
* GeoNames

 |
**Margorabbia** er ei elv i Lombardia i Italia og ei av sideelvane til Tresa eit par hundre meter før ho munnar ut i Lago Maggiore

Ho har sitt utspring nær Valganna. Etter å ha passert fleire mindre innsjøar, inkludert Gannasjøen og Ghirlasjøen, held ho fram gjennom foten av Alpane i provinsen Varese fram til nær Cunardo der ho forsvinn i grottesystema *Pont Niv*, *Antro dei Morti*, *Grotte di Villa Radaelli* og *Grotte del Traforo*.

Ho dukkar opp igjen nær Ferrera di Varese og renn gjennom Valtravaglia og kommunane Grantola, Mesenzana og Germignaga. Elva har mange sideelvar og dei viktigaste er Rancina, Boesio og Gesone frå venstre, og Boggione, Lisascora og Grantorella frå høgre.

På grunn av dei våte og karstiske områda ho renn gjennom har Margorabbia generelt høg vassføring og tørkar ikkje opp like ofte som mange av elvane i Italia gjer. Stundom oppstår det brå flaumar i elva, som stundom har øydelagd bruer eller ført til storflaum i Valtraviglia. I dag er det bygd mange kunstige diker for å hindre flaum i dei mest utsette områda.

Kjelder
-------

* *Denne artikkelen bygger på «Margorabbia» frå Wikipedia på engelsk, den 22. november 2007.*
| Dewsbury  |
| --- |
| RådhusetRådhuset Rådhuset |
| Plassering |
| 

Dewsbury is located in

 |
| Styresmakter |
| Land |  Storbritannia |
| Konstituerande land |  England |
| Grevskap | West Yorkshire |
| Distrikt | Kirklees |
| Geografi |
| Innbyggjarar  - By (2007) | 57 735 |
| Koordinatar |  53°41′″N 1°38′″W﻿Koordinatar: 53°41′″N 1°38′″W﻿ |
| Diverse annan informasjon |
| Postnummer | WF12-13 |
| Telefon-retningsnummer | 01924 |
| 
 Commons har multimedium som gjeld: **Dewsbury**
 |

**Dewsbury** er ein by i West Yorkshire, England. Han ligg vest for Wakefield, og sør for Batley, ved elva Calder og Calder og Hebble-kanalen.

Dewsbury var eit sentrum for det som vart kalla «the shoddy trade», den sjuskete næringa. Filler og øydelagde klede vart resirkulert til pledd, tepper og uniformer. 

Patrick Brontë, faren til Anne, Charlotte og Emily Brontë var rektor i soknekyrkja i byen. 

Byen har no ei stor asiatisk folkegruppe, som utgjer omkring 30 % av folkesetnaden. Det har til tider vore spent mellom forskjellige etniske grupper, men det har aldri brote ut større uro. British National Party har i enkelte kretsar fått opptil 35 % av stemmene, men har ikkje vunne noko i sete. Den islamske misjonsorganisasjonen Tablighi Jamaat har det britiske hovudkvarteret sitt i Dewsbury. 

Dewsbury er ein av dei fattigaste stadane i grevskapet, og har saman med Batley kome inn i eit EU-program for å avhjelpe dette.

Kjelder
-------

* *Denne artikkelen bygger på «Dewsbury» frå Wikipedia på bokmål, den 13. juli 2011.*


|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* LCCN
* GeoNames
* BBC Things
* MusicBrainz (area)

 |
| St Germans  |
| --- |
| kornisk | Lannales |
| St Germans Church og kyrkjegardsportenSt Germans Church og kyrkjegardsporten St Germans Church og kyrkjegardsporten |
| Plassering |
| 

St Germans is located in

 |
| Styresmakter |
| Land |  Storbritannia |
| Konstituerande land |  England |
| Grevskap | Cornwall |
| Distrikt | Cornwall |
| Geografi |
| Innbyggjarar  - By (2001) | 1 427 |
| Koordinatar |  50°24′″N 4°19′″W﻿Koordinatar: 50°24′″N 4°19′″W﻿ |
| Diverse annan informasjon |
| Postnummer | PL12 |
| Telefon-retningsnummer | 01503 |
| 
 Commons har multimedium som gjeld: **St Germans**
 |

**St Germans** (kornisk *Lannales*) er ein landsby i det austlege Cornwall i England. Byen ligg ved elva St Germans River eller Lynher River, ein del av elva og elvemunningen Tamar. Byen har namnet sitt frå Sankt Germanuskyrkja til St. Germans priorinnekloster. Ei praktfull og gammal normannisk kyrkje ligg tilstøytande til eigedomen Port Eliot til den noverande jarl av St Germans. 

Byen var opphavleg ein travel fiskelandsby på 1800-talet. Kaianlegga i St Germans var hektisk oppteke i det siste hundreåret med å laste tømmer, kol og kalkstein. Inntil den andre verdskrigen var vegstein viktig. I dag er kaia heimstaden for seglingsklubben i byen, *Quay Sailing Club (QSC)*, som no er godt etablert og del av livet i byen. 

Byen var ein gong ein av dei såkalla «rotne valkretsane» som valde to medlemmar til Underhuset før det vart reformert ved reformlova av 1832. Som ved mange rotne valkretsar i Cornwall var røysteretten i St Germans avgrensa til nokre få «frimenn» enn til alle innbyggjarar. Det var endå ikkje mange som budde i St Germans. I 1832 var det berre 247 mannlege innbyggjarar, men ei tidlegare folketeljing hadde vist heile prestegjeld (kor valkretsen berre var ein liten fraksjon av) hadde ein reell folkesetnad på 2 404, og det opphavlege forslaget var at St Germans skulle berre miste den eine av dei to underhusmedlemmane, men regjeringa (Whig) avgjorde at tilgjenge av ein tilstrekkeleg folkesetnad i dei omliggande prestegjelda ikkje skulle vere nok for å berge valkretsen frå røysteretten vart fjerna om ikkje ein større del av folkesetnaden alt innanfor grensene til valkretsen, og vedtaket vart endra slik at det fjerna begge underhusmedlemmane frå St Germans. Tory-opposisjonen gjekk til åtak på avgjersla som politisk motivert og St Germans var ein Tory-valkrets. Stemmegjevinga i Underhuset var ein av dei smalaste i alle debattar om reformlover. 

St Germans var opphavleg bispesetet for Cornwall bispedøme før setet vart slått saman med Exeter i 1261. I dag er biskopen av Truro sin stadfortredar kjend som biskopen av St. Germans som følgje av dette, skjønt han har inkje spesiell samband til landsbyen. 

Jernbanestasjonen i St Germans vart opna den 4. mai 1859 på vestsida av St Germans-viadukten (bruveg), 32 meter over kaianlegget. Det er kjend for å ha den best bevarte korniske stasjonsbygningen.

Kjelder
-------

* *Denne artikkelen bygger på «St Germans» frå Wikipedia på bokmål, den 15. juli 2011.*
**Dina Asher-Smith** (fødd 4. desember 1995) er ein britisk friidrettsutøvar frå Orpington som tevlar på sprintdistansane. Ho vart europameister på 200 meter under EM i friidrett 2016, og har to stafettmedaljar frå VM 2013 og EM 2016.

### Aktiv

Asher-Smith vann 200-meteren og sprang på Storbritannia sitt vinnarlag på 4 x 100 m stafett under junior-EM 2013 i italienske Rieti. Ein månad seinare deltok ho også på Storbritannia sitt bronselag i 4 x 100 m stafett då verdsmeisterskapen 2013 fann stad i Moskva. Også i 2014 vann ho ein EM-tittel for juniorar, men då på 100 meter i Eugene i USA. 

I juli 2015 sette Asher-Smith personleg rekord på 100 meter med 10,99 sekundar under eit stemne i London. Ho kvalifiserte seg i august same året til finalen på 200 m i verdsmeisterskapen i Beijing. I finalen kom ho i mål på tida 22,07, ny britisk rekord, men ho vart likevel berre nummer fem i det som må ha vore det tidenes sterkaste felt i ein 200 meter for kvinner.

Asher-Smith vann EM-gull på 200 m og fekk eit sølv på 4 x 100 m stafett under friidretts-EM 2016 i Amsterdam.

### Medaljar og plasseringar i internasjonale meisterskap

* VM 2013 i Moskva: Bronse i 4 x 100 m stafett
* EM 2014 i Zürich: Nr 8 på 200 m – braut (22,61 i semifinalane)
* VM 2015 i Beijing: Nr 5 på 200 m – 22,07
* EM 2016 i Amsterdam: Gullmedalje på 200 m – 22,37, framom Ivet Lalova (22,52)

Kjelder
-------

* *Denne artikkelen bygger på «Dina Asher-Smith» frå Wikipedia på engelsk, den 11. juli 2016.*

* «Dina Asher-Smith» (på engelsk). Olympedia. Henta 15. mars 2023.

|  |  |
| --- | --- |
| Autoritetsdata | 
* BBC Things
* Munzinger (sport)

 |
**Margrethe Røed** (fødd 10. desember 1976) er ein norsk programleiar i NRK Barne-TV og Super Barne-TV på TV- og radiokanalen NRK Super. 

Røed tok i 2001 cand.mag. ved NTNU i Trondheim i faga teater, drama og musikk. Etter eit par år frilans fekk ho sommaren 2004 jobb som programleiar i Barne-TV på NRK. Ho var gravid då ho deltok i Skal vi danse 2009 på TV 2 saman med Asmund Grinaker. Røed har òg vore med i TV-programma *Beat for beat* og *De ukjente*. I sesongane 2010-11 og 2011-12 spelte ho hovudrolla, Tura, i teaterversjonen av *Jul i Blåfjell* på Folketeateret. Røed har sidan 2010 vore programleiar i *Julemorgen* på NRK. I 2011 til 2015 var Røed programleiar for *Melodi Grand Prix Junior* og vore programleiar i *Amigo Grande* på NRK og NRK Super i 2012. I 2021 var Røed deltakar i andre sesong av *Kompani Lauritzen*.

Referansar
----------

1. ↑  *Søkte seg til sommervikariat i barne-tv* i Dagens Næringsliv den 21. juni 2004.

* *Denne artikkelen bygger på «Margrethe Røed» frå Wikipedia på bokmål, den 28. november 2021.*


|  |  |
| --- | --- |
| Autoritetsdata | 
* BIBSYS
* VIAF
* MusicBrainz (artist)

 |
**Vuollerim** er ein svensk tettstad i Jokkmokks kommun i Norrbottens län i landskapet Lappland. I 2005 hadde staden 800 innbyggjarar. 

Staden ligg ved samløpet mellom Lilla og Stora Lule älv. To mil nord for Vuollerim ligg det store myrområdet Vuoskunáhpe.

Historie
--------

Ved utgravingar har ein funne leivningar av ein steinalderbusetnad som er datert til cirka 4000 f. Kr.

Vuollerim blei grunnlagt i 1756 som ei jordbruksbygd. Utbygginga til Vattenfall av kraftverket Porsi i 1956-1961 førte til stor innflytting til staden, og jordbruket var etter dette ikkje lenger den viktigaste næringsvegen.

Næringsliv
----------

Dei viktigaste næringsvegane er skogbruket og vasskrafta, sidan Vuollerim, forutan Porsi vasskraftverk, òg er heimstad for driftskontoret for store delar av dei andre kraftverka i Lule älv. Vattenfall er den største arbeidsgjevaren med flest tilsette, og mange lokale føretak er underleverandørar til Vattenfall.

Kjelder
-------

* *Denne artikkelen bygger på «Vuollerim» frå Wikipedia på bokmål, den 4. august 2012.*


|  |  |
| --- | --- |
| Autoritetsdata | 
* GeoNames

 |